Inimene pole kaugeltki see, mis ta olla võiks. Me kõik oleme TEEL oma võimaliku täiuslikkuse poole. On neid kes pole midagi kuulnud sellest TEEST, on neid kes otsivad seda ja on neid kes kulgevad leitud rajal. On hetki, kus vajame veidi teavet, millised on võimalused meil on. Üks võimalusi kiigata sinna, kust on tuldud ja kuhu minnakse, on astroloogia. Kõik meie ümber ja meie ise oleme loodud Looja poolt samade reeglite järgi ja nii on võimalik vaadates väljapoole, saada teada, kes me oleme.    Oma elus puutume mõistetega ajaline ja ajatu. Üks, mis on pidevas muutumises, teine mis on kogu aeg ikka üks ja sama. Ajalise pidamine ajatuks toob tihtilugu kaasa pettumusi ja kannatusi. Igas inimeses  on kaks osa, ajatu ja ajaline osa. Oma ajatu poolega oleme seotud Kõiksusega, läbi selle oleme me kõik seotud teineteisega ja oma olemuseks moodustame terviku. Ajalise osa saadaks kõiksuse käest nn laenuks. Kord tekkinud, peab ta arenema ja siis kaduma. Ajaline on meie füüsiline keha ja ka astraalkeha ( tundeilm ) ja mentaalkeha ( mõtteilm ). See ajaline on pidevas muutumises ja teisenemises. Vihjeid selle kohta, milliste õppetundidega inimene vastamisi seisab, annab meile astroloogia. Oma  kirjutises olen lähtunud nendest seisudest, mis mõjutavad inimese elu pika aja jooksul ja mis panevad meid vajaduse ette nii sisemiselt, kui väliselt teiseneda.